Regiones Finniae
Finnia undeviginti regiones Finnice maakunta et Suecice landskap  nuncupatas comprehendit. Regiones a consiliis regionalibus gubernantur, quae funguntur vice foris cooperationis municipiis regionis. Praecipua regionum munera regionalis societatum mercatoriarum et educationis planificatio et progressio sunt. Praeterea, diaconiae valetudinariae publicae crebro ordinantur in basi regionum. In praesenti, sola regio ubi popularia comitia consilio habentur Caiania est. Alia consilia regionalia a consiliis municipalibus eliguntur, omnibus municipiis legatos mittentibus pro portione suorum incolarum.

Praeter cooperationem inter municipia, quae est responsalis consiliorum regionalium, sunt quindecim Centra pro Progressione Oeconomicā, Vecturā et Circumiectis (Finnice elinkeino-, liikenne- ja ympäristökeskus, abbreviate ely-keskus), quae responsalia sunt locali administrationi rerum operariarum, agrariarum, piscatoriarum, silviculturalium et ergolabicarum. Quaeque sunt responsalia unius aut variarum regionum in Finniā, et includunt curationes Ministeriorum ab Opificio ac Oeconomiā, Vecturā ac Communicationibus et Circumiectis. Virium Defensionis Finnicarum regionales curationes responsales parandae regionalis defensionis et administandi delectūs intra regionem sunt.

Regiones dialectales, culturales oeconomicasque variationes melius quam antiquae provinciae repraesentant, quae erant mere administrativae divisiones gubernationis centralis. Historice, regiones provinciarum historicarum Finnicarum divisiones, areae dialectūs et culturam accuratius repraesentantes, sunt.

Regiones

Regio Nylandia Orientalis cum Nylandiā Kalendis Ianuariis anni 2011 consolidata est.

Notae

Regiones Finniae